Пријенос тијела владике Петра II. с Цетиња на Ловћен (1855.)
0001    Кад владика Петар умираше, 
0002    Који Црном Гором управљаше, 
0003    Он ми страшне завјете чињаше 
0004    На сенате и на војеводе, 
0005    На сердаре и на капетане 
0006    И на своју браћу Петровиће: 
0007    "На Ловћену да ме погребете 
0008    "На вршину у бијелу цркву, 
0009    "Којуно сам дао саградити, 
0010    "Спомен стрицу Петру светитељу, 
0011    "Саградио, завјет учинио, 
0012    "У завјет је мене срце дало, 
0013    "Те сам с протом поша на планину, 
0014    "Прото јесте цркву основао, 
0015    "А ја први камен поставио, 
0016    "И ту Богу јемство оставио 
0017    "Да се у њу морам погребнути." 
0018    То изусти, скиде камиљајку, 
0019    Препоручи богу Црногорце, 
0020    И Данила нашљедника свога, 
0021    Пак се Петар у постељу спусти, 
0022    Те он Богу даде своју душу. 
0023    Шта је тадар у палацу било 
0024    Горке туге, велике жалости, 
0025    Риданаја, плача и кукања 
0026    Од витеза од Црногораца, 
0027    Од његова оца и матере, 
0028    О томе ви нећу спомињати. 
0029    Него ево муке и невоље, 
0030    Јер то доба јесења бијаху, 
0031    Деветнајстог октобра мјесеца, 
0032    Кад ратује зима с планинама, 
0033    У планини ситни снијег нађе, 
0034    Снијег смете тадар Црногорце, 
0035    Не могаше завјет испунити, 
0036    Не могаше, али не ћедоше, 
0037    А Данила дома не бијаше, 
0038    Но бијаше Бечу бијеломе, 
0039    Те владику Петра саранише 
0040    У бијелу на Цетињу цркву, 
0041    У гробницу Петра светитеља. 
0042    Ту почива три године дана, 
0043    Кад се трећа испунила била, 
0044    Хоће Данил Петровићу књаже 
0045    Своме стрицу завјет да испуни, 
0046    Да га носи на Ловћен планину. 
0047    Па му нови ћивот начинио, 
0048    Ћивот му је кадифом покрио, 
0049    А златном га ризом прекрилио. 
0050    Пак окупи браћу ЦФрногорце, 
0051    Сву господу и стару и младу, 
0052    Три хиљаде и више бијаше, 
0053    А пред њима триста свештеника, 
0054    Сви у злате ризе обучени. 
0055    Свештеници одоше у цркву 
0056    Да свршују свету летурђију, 
0057    А остали стоје у параду, 
0058    Ту се чини веља богомоља 
0059    За владику за Петра другога, 
0060    Кад се света летурђија сврши, 
0061    Свгештеници тадар устадоше, 
0062    Пак црковне барјаке дигоше, 
0063    Часдне крсте и еванђелије, 
0064    Свети ковчег, кости владичине, 
0065    Тадар света звона зазвонише, 
0066    И владику из цркве изнеше. 
0067    У то стаде земље тутњавина 
0068    Од пушака и од лубарада, 
0069    Од пјевања ђака и попова, 
0070    Пак се војска сва тадер окрену, 
0071    Црногорска господа избрана, 
0072    Међу њима књаже са књагињом, 
0073    По сриједи иду свештеници, 
0074    Носе ковчег, чине моленија, 
0075    И остала црковна пјенија. 
0076    Тако иду на Ловћен планину, 
0077    Изнесоше кости владичине 
0078    На Вршину у бијелу цркву, 
0079    Ту ми свети ковчег поставише, 
0080    Док се света летурђија сврши. 
0081    По свршетку тадар свештеници 
0082    Свети ковчег у раку спустише, 
0083    И погребне молитве свршише, 
0084    Пак сидоше доље на Корита 
0085    И ту вељу жетву учињеше 
0086    И миломе Богу зафалише. 
0087    Сам ми Данил даде Богу фалу, 
0088    Ђе испуни стрицу завјет своме. 
0089    Тако Данил завјете испуња, 
0090    Бог ће њему срце испунити, 
0091    Пак се здраво на Цетиње врати. 

Српске епске народне песме